Source: https://www.nitrianskepravno.sk/verejna-vyhlaska-uzemne-rozhodnutie-ssd-a-s-zilina-oznam/mid/321951/.html
Timestamp: 2019-09-15 16:38:13+00:00

Document:
Úradná tabuľa > Verejné vyhlášky > Verejná vyhláška - územné rozhodnutie - SSD a.s. Žilina
Podacie číslo obce: 6115/2018 V Nitrianskom Pravne dňa 24.10.2018
Podacie číslo SOcÚ: 132/2018/SP-2
Vyvesené dňa: .......................
Zložené dňa : ………………
Navrhovateľ Stredoslovenská distribučná, a.s.,
Oznámenie územného rozhodnutia o umiestnení líniovej stavby účastníkom konania v súlade s ust. § 42 ods. 2, právnickým osobám a fyzickým osobám, ktorých vlastnícke alebo iné práva k pozemkom alebo stavbám, ako aj k susedným pozemkom a stavbám môžu byť rozhodnutím priamo dotknuté, sa doručuje verejnou vyhláškou zverejnenou na úradnej tabuli obce Nitrianske Pravno a na webovom sídle obce Nitrianske Pravno.
Navrhovateľ SSD, a.s., Pri Rajčianke 8591/4B, 010 01 Žilina, podal dňa 17.09.2018 prostredníctvom spoločnosti PETROSTAV SK s.r.o., so sídlom Štefanov nad Oravou 132, 027 44 Tvrdošín, na obci Nitrianske Pravno, návrh na vydanie územného rozhodnutia o umiestnení stavby v projektovej dokumentácii označenej názvom „11264-Nitrianske Pravno - Pri ZŠ - Rozšírenie NNK pre IBV“, ktorej umiestnenie je navrhované na pozemkoch KN registra „C“ parc. č. 1129, 1125, 1122 (KN-C parc. č. 9-1224/5), 1121 (KN-C parc. č. 9-1224/5), 1120 (KN-C parc. č. 9-1224/5), 1119/1 (KN-C parc. č. 9-1224/5), 1118/1 (KN-C parc. č. 9-1224/5) 1117/1 (KN-C parc. č. 9-1224/5), 2073/3 (KN-E parc. č. 1224), 2073/4, 2073/6, 2073/1(KN-E parc. č. 1225/1), 1117/8, v k. ú. Nitrianske Pravno a v zmysle výkresu „situácia stavby číslo výkresu 2“.
Obec Nitrianske Pravno (ďalej len „stavebný úrad“) ako príslušný podľa ust. §-u 117 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a čl. I. § 5 písm. a) bod 1 zákona č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, posúdil predložený návrh podľa § 35 a ďalších zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len stavebný zákon) a na základe tohto posúdenia podľa §39 a 39a stavebného zákona a v súlade s § 4 vyhlášky č. 453/2000 Z. z., ktorou sa vykonávajú niektoré ustanovenia stavebného zákona, vydáva rozhodnutie o umiestnení líniovej stavby v dokumentácii pre územné rozhodnutie označenú pod názvom
„11264-Nitrianske Pravno - Pri ZŠ - Rozšírenie NNK pre IBV“,
(ďalej len stavba)
pozostávajúcej zo stavebných objektov:
umiestnenie ktorej sa navrhuje na pozemkoch KN registra „C“ parc. č. 1129, 1125, 1122 (KN-C parc. č. 9-1224/5), 1121 (KN-C parc. č. 9-1224/5), 1120 (KN-C parc. č. 9-1224/5), 1119/1 (KN-C parc. č. 9-1224/5), 1118/1 (KN-C parc. č. 9-1224/5) 1117/1 (KN-C parc. č. 9-1224/5), 2073/3 (KN-E parc. č. 1224), 2073/4, 2073/6, 2073/1(KN-E parc. č. 1225/1), 1117/8, v k. ú. Nitrianske Pravno a v zmysle výkresu „situácia stavby číslo výkresu 2“.
Umiestnenie stavby je vyznačené v grafickej prílohe územného rozhodnutia.
Dokumentáciu, podľa ktorej sa stavba umiestňuje spracovala oprávnená osoba: Spoločnosť PETROSTAV SK, s. r. o., so sídlom Štefanov nad Oravou 132, 027 44 Tvrdošín – Ing. Vladimírom Kročanom, autorizovaným stavebným inžinierom pre inžinierske stavby č. osv. 1810*Z*2-3.
Overená dokumentácia pre územné rozhodnutie je prílohou tohto rozhodnutia pre navrhovateľa a stavebný úrad.
1. Súlad urbanistického riešenia a architektonického riešenia stavby s okolitým životným prostredím:
Dokumentácia pre vydanie územného rozhodnutia rieši čiastočnú rekonštrukciu existujúcej trafostanice a vybudovanie NN vedenia káblom (N)AYY-J 3x240+120mm2 a NN skrine PRIS 8.1 v danom území.
2. Polohové a výškové umiestnenie:
Stavba bude umiestnená v katastrálnom území Nitrianske Pravno na vyššie uvedených pozemkoch vrátane ochranného pásma stavby 1 meter, vyplývajúceho zo zákona č. 251/2012 Z.z. o energetike. Ochranné pásmo trafostanice zostáva nezmenené.
podľa výkresu „Situácia stavby č. výkresu 2“, ktorý je súčasťou dokumentácie pre územné rozhodnutie a súčasne je súčasťou tohto rozhodnutia o umiestnení stavby.
Ide o umiestnenie nového podzemného káblového vedenia, na povrchu bude osadená skriňa PRIS 8.1.
3. Napojenie stavby na pozemné komunikácie:
Stavba „11264 - Nitrianske Pravno - Pri ZŠ - Rozšírenie NNK pre IBV“ využíva existujúcu dopravnú sieť predmetnej lokality, existujúcu štátnu komunikáciu III-1779.
4. Napojenie stavby na siete technického vybavenia územia:
Samotnou súčasťou stavby je rozšírenie NN zemných rozvodov, ktoré sa napájajú na existujúce rozvody el. energie v území podľa popisu uvedeného v bode č. 1 tohto rozhodnutia a podľa podmienok uvedených príslušným vlastníkom resp. prevádzkovateľom siete.
5. Požiadavky vyplývajúce zo stanovísk, vyjadrení a súhlasov dotknutých orgánov, vlastníkov resp. správcov sietí technického vybavenia územia:
demontáž SVS, NN rozvádzača-4 vývody počet 1 ks,
V celkovej situácii stavby žiadame vyznačiť ochranné pásma plánovaných elektroenergetických zariadení (453/2000).
Okresný úrad Prievidza, Odbor cestnej dopravy a pozemných komunikácií pod č. OU-PD- OCDPK-2018/013959-002 zo dňa 18.06.2018:
Stavebník pred vydaním územného rozhodnutia požiada okresný úrad Prievidza – OD o povolenie výnimky zo zákazu činnosti v cestnom ochrannom pásme cesty III/1797. Žiadosť o povolenie výnimky je možné stiahnuť na adrese: Chyba! Neplatné hypertextové prepojenie. prílohou je súhlasné stanovisko dopravného inžiniera OR PZ SR Prievidza a správcu komunikácie
Stavebník zrealizuje práce v ochrannom pásme komunikácie III/1797 bez obmedzenia premávky.
Výnimka zo zákazu činnosti v ochrannom pásme cesty III/1797 pre stavbu „112.64- Nitrianske Pravno-pri ZŠ — rozšírenie NNK pre IBV" platí výhradne počas realizácie prác.
Upozorňujeme žiadateľa, že v textovej časti vykonávacieho projektu musí figurovať podmienka ST, a s. a DIGI SLOVAKIA, s.r.o. o zákaze zriaďovania skládok materiálu a zriaďovania stavebných dvorov počas výstavby na exist. podzemných kábloch a projektovaných trasách prekládok podzemných telekomunikačných vedení a zaradení.
Vypracovanie projekt. dokumentácie v prípade potreby premiestnenia telekom. Vedenia; odsúhlasenie projektovej dokumentácie v prípade potreby premiestnenia telekomunikačného vedenia
v prípade výskytu, žiadame rešpektovať jestvujúce vodohospodárske zariadenia v majetku StVS, a.s., Ban­ská Bystrica, ktoré na základe „Zmluvy o prevádzkovaní" prevádzkuje Stredoslovenská vodárenská pre­vádzková spoločnosť, a.s. (d'alej StVPS, a,s.), závod 03 Prievidza (V pásme ochrany verejného vodovodu a kanalizácie nesmú byť umiestnené žiadne objekty, skládky a zariadenia, ktoré by bránili prístupu alebo by mohli ohroziť ich technický stav.) Všetky činnosti v pásme ochrany verejného vodovou a kanalizácie môžu byt' vykonávané len so súhlasom vlastníka a prevádzkovateľa za predpokladu dodržania platných technických a právnych noriem,
žiadame požiadať o stanovisko k stavbe aj prevádzkovateľa StVPS, a.s, a ich oprávnené požiadavky žia­dame rešpektovať.
Stredoslovenská vodárenská prevádzková spoločnosť, a. s. Banská Bystrica pod č. 03/4216/2018 zo dňa 06.07.2018:
S umiestnením stavby súhlasíme. V trase navrhovaného káblového vedenia sa nenachádzajú podzemné siete verejného vodovodu a verejnej kanalizácie vo vlastníctve Stredoslovenskej vodárenskej spoločnosti, a.s. Banská Bystrica a prevádzkovaní Stredoslovenskej vodárenskej prevádzkovej spoločnosti, a.s. Banská Bystrica, Závod 03 Prievidza.
Ostatné podmienky určené stavebným úradom a vyplývajúce zo stanovísk účastníkov konania:
Stavba musí byť navrhnutá v súlade so stavebno-technickými požiadavkami, osobitnými požiadavkami na niektoré druhy stavieb a všeobecnými technickými požiadavkami na stavby užívané osobami s obmedzenou schopnosťou pohybu a orientácie stanovenými vyhl. č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie. Splnenie týchto požiadaviek bude preukázané v projekte predkladanom v stavebnom konaní.
Pred začatím stavebných prác požiadať správcov inžinierskych sietí o presné vytýčenie ich zariadení a tieto rešpektovať v zmysle uplatnených požiadaviek a platných predpisov a noriem.
Stavebné práce uskutočňovať tak, aby nebolo nad mieru primeranú pomerom obmedzované užívanie susedných nehnuteľností a komunikačných priestorov.
Držiteľ povolenia alebo ním poverená osoba je povinný konať tak, aby nespôsobil ujmu na právach vlastníkov dotknutých nehnuteľností, a ak sa jej nedá vyhnúť, obmedziť ujmu na najmenšiu možnú mieru. Po skončení nevyhnutných pozemných prác, je držiteľ povolenia alebo ním poverená osoba povinný uviesť pozemky do pôvodného stavu, alebo ak to nie je možné, je povinný uhradiť vlastníkovi pozemku spôsobenú škodu.
Ku stavebnému konaniu predložiť Odborné stanovisko k projektovej dokumentácii podľa § 18 ods. 5 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov vydané oprávnenou právnickou osobou na posúdenie projektovej dokumentácie stavby podľa § 14 ods. 1 písm. d) citovaného zákona.
Rozhodnutia vydané dotknutými orgánmi, ktorými boli určené ďalšie podmienky pre umiestnenie resp. realizáciu stavby, podľa ich právnych predpisov:
Obec Nitrianske Pravno ako príslušný orgán štátnej správy ochrany prírody a krajiny, č. j. OcÚ 6171/2018 zo dňa 22.10.2018 – súhlas na výrub drevín.
Rozhodnutie o umiestnení stavby platí v zmysle § 40 ods. 1 stavebného zákona 3 roky odo dňa, keď nadobudlo právoplatnosť. Nestráca však platnosť, pokiaľ bude v tejto lehote podaná žiadosť o vydanie stavebného povolenia.
Navrhovateľ SSD, a.s., Pri Rajčianke 8591/4B, 010 01 Žilina, podal dňa 17.09.2018 prostredníctvom spoločnosti PETROSTAV SK s.r.o., so sídlom Štefanov nad Oravou 132, 027 44 Tvrdošín, na obci Nitrianske Pravno, návrh na vydanie územného rozhodnutia o umiestnení líniovej stavby v projektovej dokumentácii označenej názvom „11264-Nitrianske Pravno-Pri ZŠ-Rozšírenie NNK pre IBV“, ktorej umiestnenie je navrhované na pozemkoch KN registra „C“ parc. č. 1129, 1125, 1122 (KN-C parc. č. 9-1224/5), 1121 (KN-C parc. č. 9-1224/5), 1120 (KN-C parc. č. 9-1224/5), 1119/1 (KN-C parc. č. 9-1224/5), 1118/1 (KN-C parc. č. 9-1224/5) 1117/1 (KN-C parc. č. 9-1224/5), 2073/3 (KN-E parc. č. 1224), 2073/4, 2073/6, 2073/1(KN-E parc. č. 1225/1), 1117/8, v k. ú. Nitrianske Pravno a v zmysle výkresu „situácia stavby číslo výkresu 2“.
Stavba pozostáva z objektov: SO-01 – NN káblové vedenie v dĺ. 180m a PS-01 – Rekonštrukcia TS.
Návrh rieši čiastočnú rekonštrukciu existujúcej trafostanice a vybudovanie NN vedenia káblom (N)AYY-J 3x240+120mm2 a NN z TS do skrine PRIS 8.1 v danom území.
Uvedeným dňom bolo začaté územné konanie o umiestnení líniovej stavby.
Návrt na vydanie územného rozhodnutia v súlade s ust. § 3 ods. 1 písm. e) vyhl. MŽP SR č. 453/2000 Z.z., ktorou sa vykonávajú niektoré ustanovenia stavebného zákona, obsahuje doklady, ktorými sa preukazuje vlastnícke resp. iné právo k pozemkom, na ktorých sa má umiestniť stavba, ak navrhovateľ nemá vlastnícke resp. iné právo k dotknutým pozemkom, postačuje súhlas vlastníka pozemku, ak nemá navrhovateľ k pozemku vlastnícke alebo iné právo a pre navrhované opatrenie sa pozemok nedá vyvlastniť. Ak ide o návrh na vydanie územného rozhodnutia o umiestnení líniovej stavby alebo v odôvodnených prípadoch aj zvlášť rozsiahlej stavby s veľkým počtom účastníkov konania, územného rozhodnutia o využití územia, o chránenej časti krajiny, o stavebnej uzávere, ak sa týkajú rozsiahleho územia, údaje podľa odseku 1 písm. c) a d) citovanej vyhlášky, t.z. zoznam všetkých známych účastníkov územného konania a druhy a parcelné čísla pozemkov podľa katastra nehnuteľností s uvedením vlastníckych a iných práv, ktorých sa územné rozhodnutie týka, parcelné čísla susedných pozemkov a susedných stavieb, sa v návrhu neuvádzajú, ale uvedie sa opis prebiehajúcich hraníc územia.
Navrhovateľ k pozemkom v zastavanom území obce, na ktorých sa navrhuje energetická stavba preukázal iné vlastnícke právo v súlade s ust. § 139 ods. 1 písm. a) stavebného zákona resp. predložil dohody o budúcej zmluve o zriadení vecného bremena.
Obec Nitrianske Pravno ako príslušný stavebný úrad prostredníctvom Spoločného obecného úradu Nitrianske Pravno, pracoviska v Nitrianskom Pravne oznámila dňa 19.09.2018 podľa § 36 ods. 1 a ods. 4 stavebného zákona začatie územného konania všetkým známym účastníkom konania a dotknutým orgánom a na deň 23.10.2018 nariadila ústne pojednávanie spojené s miestnym zisťovaním. Začatie územného konania o umiestnení líniovej stavby bolo oznámené v súlade s ust. § 36 ods. 4 stavebného zákona verejnou vyhláškou. V oznámenom konaní bol navrhovateľ zaviazaný k doplneniu podania o chýbajúce stanoviská dotknutých orgánov, čo na ústnom pojednávaní bolo splnené. Navrhovateľ doplnil podanie o preukázanie iného vlastníckeho práva k pozemku KN registra „E“ parc. č. 1117/8 v k.ú. Nitrianske Pravno, doplnil chýbajúce záväzné stanovisko cestného správneho orgánu k udeleniu výnimky z ochranného pásma cesty III. triedy a rozhodnutie správneho orgánu na úseku ochrany prírody a krajiny k výrubu kríkového porastu.
Na ústnom pojednávaní a ani v celom územnom konaní neboli uplatnené námietky a pripomienky účastníkov konania.
Obec Nitrianske Pravno posúdila návrh podľa § 37 stavebného zákona a zistila, že umiestnenie stavby zodpovedá hľadiskám starostlivosti o životné prostredie, potrebám požadovaných opatrení v území a ich dôsledkov a preskúmala súlad návrhu s územno-plánovacou dokumentáciou „Územný plán obce Nitrianske Pravno“ schváleným obecným zastupiteľstvom uznesením číslo 1/2012 dňa 23.02.2012, „ÚPN-O Nitrianske Pravno zmeny a doplnky č. 1“ schváleným obecným zastupiteľstvom uznesením číslo 2/2013 dňa 14.02.2013, ÚPN Nitrianske Pravno „zmeny a doplnky č. 2, schválený obecným zastupiteľstvom dňa 23.05.2013 a ÚPN Nitrianske Pravno „zmeny a doplnky č. 3, schválený obecným zastupiteľstvom dňa 14.04.2016.
Stavba posudzovaná v tomto konaní nie je v rozpore so schválenou záväznou časťou územného plánu obce Nitrianske Pravno.
Svoje stanoviská k návrhu na umiestnenie stavby oznámili dotknuté orgány a vlastníci technických sietí: Krajský pamiatkový úrad Trenčín; RÚVZ Prievidza so sídlom v Bojniciach, OR HaZZ Prievidza, OR PZ – ODI Priervidza; Okresný úrad Prievidza, odbor starostlivosti o životné prostredie, ŠSOH, ŠS OPK, ŠVS; Okresný úrad Prievidza, odbor krízového riadenia; O2 Telefonika Slovakia, s.r.o. Bratislava, Michlovský s.r.o. Piešťany, Stredosl. vodárenská spoločnosť, a.s. Banská Bystrica; Stredoslovenská vodárenská prevádzková spoločnosť, a.s. Z03 Prievidza, Stredoslovenská distribučná, a.s Žilina, Slovenský plynárenský priemysel, a.s., Bratislava, Slovak Telekom a.s. Bratislava, Okresný úrad Prievidza, odbor cestnej dopravy a pozemných komunikácií; Správa ciest TSK Trenčín; Okresný úrad Prievidza, pozemkový a lesný odbor; UPC Broadband Slovakia, s.r.o. Žilina, Energotel, a.s. Bratislava; MO SR, Agentúra správy majetku, DP Stred Banská Bystrica; Obec Nitrianske Pravno, ako vlastník pozemkov a ako správny orgán na úseku ochrany prírody a krajiny. Ich stanoviská boli skoordinované a zahrnuté do podmienok tohto rozhodnutia.
Návrh za podmienok uvedených v rozhodnutí vyhovuje všeobecným technickým požiadavkám na výstavbu, predpisom, ktoré ustanovujú hygienické, protipožiarne podmienky, podmienky civilnej ochrany, bezpečnosti práce a technických zariadení, dopravné podmienky, podmienky ochrany prírody a krajiny, starostlivosti o kultúrne pamiatky, ochrany poľnohospodárskeho pôdneho fondu, lesného pôdneho fondu, ovzdušia, podzemných a povrchových vôd, nakladania s odpadom a pod.
Stavebný úrad v priebehu konania nenašiel dôvody, ktoré by bránili umiestneniu stavby a preto rozhodol tak, ako je uvedené vo výrokovej časti tohto rozhodnutia.
Situácia súčasného stavu územia na podklade mapy katastra nehnuteľností so zákresom umiestnenia stavby.
Rozhodnutie o umiestnení stavby sa doručí na vedomie:
Rozhodnutie o umiestnení stavby vrátane výkresu „situácia stavby číslo výkresu 2“ sa doručuje účastníkom konania prostredníctvom verejnej vyhlášky, zverejnenej na úradnej tabuli obce Nitrianske Pravno a na webovom sídle obce Nitrianske Pravno www.nitrianskepravno.sk s tým, že správny orgán je povinný dbať, aby neboli porušené súvisiace právne predpisy (zákon o ochrane osobných údajov).

References: § 42
 § 5
 § 35
 §39
 § 4
 § 18
 § 14
 § 40
 § 3
 § 139
 § 36
 § 36
 § 37